**“эрдэнэт үйлдвэр” төрийн өмчит үйлдвэрийн газрын**

**технологид тОХИРОХГҮЙ хүдрийн овоолгыг**

**ашиглах тухай улсын их хурлын тогтоолын**

**ТӨСЛИЙН ҮР НӨЛӨӨГ ҮНЭЛСЭН СУДАЛГААНЫ ТАЙЛАН**

**2022 он**

**“эрдэнэт үйлдвэр” төрийн өмчит үйлдвэрийн газрын**

**Технологид тОХИРОХГҮЙ хүдрийн овоолгыг ашиглах**

**тухай улсын их хурлын тогтоолын ТӨСЛИЙН ҮР НӨЛӨӨГ**

**ҮНЭЛСЭН СУДАЛГААНЫ ТАЙЛАН**

**НЭГ.ЕРӨНХИЙ ЗҮЙЛ**

Хууль тогтоомжийн тухай хуулийн[[1]](#footnote-1) 17 дугаар зүйлд заасны дагуу ““Эрдэнэт үйлдвэр” төрийн өмчит үйлдвэрийн газрын технологид тохирохгүй хүдрийн овоолгыг ашиглах тухай” Улсын Их Хурлын тогтоол /цаашид “тогтоолын төсөл” гэх/-ын төслийн зохицуулалтын практикт хэрэгжих боломж, харилцан уялдаа зэргийг тооцож шинжилгээ хийх, тогтоолын төслийн давхардал, хийдэл, зөрчлийг арилгах, тогтоолын төслийг батлан хэрэгжүүлснээр үүсэж болзошгүй, урьдчилан тооцоогүй үр дагаврыг тодорхойлж, хуулийн төслийн зохицуулалтыг сайжруулах зөвлөмж өгөх зорилгоор энэ үнэлгээг хийж гүйцэтгэлээ.

“Эрдэнэт үйлдвэр” төрийн өмчит үйлдвэрийн газрын технологид тохирохгүй хүдрийн овоолгыг ашиглах тухай” Улсын Их Хурлын тогтоолын төсөл нь 3 заалттай байна. Тогтоолын төсөлтэй холбогдуулан боловсруулсан хууль, Улсын Их Хурлын тогтоолын төсөл байхгүй байна. /Тогтоолын төслийг тайланд хавсаргав./

Тогтоолын төслийн үр нөлөөг үнэлэх ажиллагааг Засгийн газрын 2016 оны 59 дүгээр тогтоолын 3 дугаар хавсралтаар баталсан “Хууль тогтоомжийн төслийн үр нөлөө тооцох аргачлал” /цаашид “Аргачлал” гэх/-д заасны дагуу дараах үе шатаар хийлээ.

1. Шалгуур үзүүлэлтийг сонгох;
2. Хуулийн төслөөс үр нөлөө тооцох хэсгээ тогтоох;
3. Шалгуур үзүүлэлтэд тохирох шалгах хэрэгслийн дагуу үр нөлөөг тооцох;
4. Үр дүнг үнэлж, зөвлөмж өгөх.

**ХОЁР.ТОГТООЛЫН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН ТАЛААР**

Үнэлгээнд тогтоолын төслийн зорилго, хамрах хүрээ, зохицуулах асуудалтай уялдуулан аргачлалын 2.9 дэх заалтад заасны дагуу дараах 2 шалгуур үзүүлэлтийг сонголоо. Үүнд:

1. Зорилгод хүрэх байдал;
2. Харилцан уялдаа зэрэг болно.

**Шалгуур үзүүлэлтийг сонгосон байдал**:

**Зорилгод хүрэх байдал:**

Тогтоолын төслийн үзэл баримтлал, тогтоолын төслөөр зохицуулахаар зорьсон зорилгод тогтоолын төслийн зохицуулалт хүрч чадах эсэхийг үнэлэхээр энэ шалгуур үзүүлэлтийг сонгов.

**Харилцан уялдаа:**

Тогтоолын төслийн заалт өөр хоорондоо болон хүчин төгөлдөр үйлчилж байгаа бусад хууль тогтоомжтой нийцэж байгаа эсэх, төрийн байгууллагын чиг үүрэгтэй давхардсан, зөрчилдсөн эсэх, тухайн чиг үүргийг төрийн байгууллага хэрэгжүүлэх шаардлагатай эсэхийг шалгахаар энэ шалгуур үзүүлэлтийг сонгов.

**Бусад шалгуур үзүүлэлтийн талаар:**

 Тогтоолын төслийг боловсруулахаас өмнө “Эрдэнэт үйлдвэр” төрийн өмчит үйлдвэрийн газрын технологид тохирохгүй хүдрийн овоолгыг ашиглан үйлдвэрлэлийн үйл ажиллагааг тогтоолын төслийн үзэл баримтлал, танилцуулгад дурдсан тодорхой нэр бүхий хуулийн этгээдүүд хэрэгжүүлж байгаа учир практикт хэрэгжих боломж, ойлгомжтой байдал, хүлээн зөвшөөрөгдөх байдал гэсэн шалгуур үзүүлэлтээр үнэлгээ хийх шаардлагагүй гэж үзсэн болно.

Тогтоолын төслийг хэрэгжүүлэхтэй холбоотой гарах зардлын тооцоог тусгайлан хийгдэх тул зардал тооцох шалгуур үзүүлэлтийг сонгоогүй болно.

**ГУРАВ.ТОГТООЛЫН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ**

**ТОГТООСОН БАЙДАЛ**

Аргачлалд заасны дагуу тогтоолын төслийн үр нөлөө, үр дагаварыг нь шалгах шаардлагатай гэж үзэж сонгосон заалтуудыг, сонгосон шалгуур үзүүлэлттэй харьцуулан хүснэгт 1-д тусгав.

Хүснэгт 1

|  |  |  |
| --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** |
| 1 | Зорилгод хүрэх байдал | Тогтоолын төслийн 1, 2 дахь заалт |
| 2 | Харилцан уялдаа | Тогтоолын төслийн 1, 2 дахь заалт |

**ДӨРӨВ. ШАЛГУУР ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН ДАГУУ ТОГТООЛЫН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

Өмнөх үе шатанд тогтоолын төслийн үр нөлөөг үнэлэх шалгуур үзүүлэлтийг сонгож, үр нөлөөг үнэлэх хэсгүүдийг тогтоосон. Энэ үе шатанд тэдгээр үзүүлэлтүүдэд тохирох дараах шалгах хэрэгслээр үр нөлөөг үнэлэв. Үүнд:

Хүснэгт 2

|  |  |  |  |
| --- | --- | --- | --- |
| **№** | **Шалгуур үзүүлэлт** | **Үр нөлөөг үнэлэх хэсэг** | **Шалгах хэрэгсэл** |
| 1 | Зорилгод хүрэх байдал  | 1.“Эрдэнэт үйлдвэр” ТӨҮГ-ын технологид тохирохгүй хүдрийн овоолгыг эдийн засгийн эргэлтэнд оруулах ажлыг эрчимтэй явуулахыг Монгол Улсын Засгийн газар /Л.Оюун-Эрдэнэ/-т даалгасугай. | Төслийн үзэл баримтлалаар тавигдсан зорилгыг тодорхойлох.  |
| 2 | Харилцан уялдаа  | 2/хүдрийн овоолгыг боловсруулах үйлдвэр байгуулах хөрөнгө оруулалтыг бүрэн шийдвэрлэж, үйлдвэрлэлийн үйл ажиллагааг эхэлснээс хойш 7-оос илүүгүй жилийн дотор өөрийн эзэмшиж буй хувьцааг компанид эргүүлэн өгөх нөхцлийг хүлээн зөвшөөрсөн хөрөнгө оруулагчийг нээлттэй шалгаруулан хүдрийн овоолгыг ашиглан катодын цэвэр зэс үйлдвэрлэх хуулийн этгээдийг хаалттай хувьцаат компанийн хэлбэрээр байгуулах; | Холбогдох хууль тогтоомжид нийцэж байгаа эсэхийг шалгах. |

### 4.1.“Зорилгод хүрэх байдал” шалгуур үзүүлэлтээр үнэлсэн талаар

Тогтоолын төслийн үзэл баримтлалд дурдсан үндэслэл, шаардлага, тогтоолын төслөөр зохицуулахаар тавьсан зорилгод нийцэж байгаа эсэхийг хүснэгт 3-т дурдав.

Тогтоолын төслийн үзэл баримтлалд дурдсан зорилгод дүн шинжилгээ хийж дараах байдлаар тодорхойлов. Үүнд:

“Эрдэнэт үйлдвэр” төрийн өмчит үйлдвэрийн газар ирээдүйд ашиглахаар бэлтгэсэн зэсийн хүдрийн овоолгыг хаягдал мэтээр тайлбарлан ил тод, нээлттэй бус буюу сонгон шалгаруулалтгүйгээр, албан тушаалтны захиалгаар олгодог явдлыг зогсоож, “Эрдэнэт үйлдвэр” төрийн өмчит үйлдвэрийн газрын гарган авсан, ашиглах эрхтэй хүдрийн овоолгыг ашиглан катодын цэвэр зэс үйлдвэрлэх хуулийн этгээдийг “Эрдэнэт үйлдвэр” төрийн өмчит үйлдвэрийн газар, үйлдвэр барихад шаардагдах санхүүжилтийг бүрэн хариуцах хөрөнгө оруулагч, шалгуур тогтоосныг хангасан иргэдийн хамтын сан гэсэн 3 хувьцаа эзэмшигчтэй, сайн засаглалын зарчмыг үйл ажиллагаандаа чанд мөрдөн ажилладаг хаалттай хувьцаат компани хэлбэрээр байгуулж, түүнээс гарах үр өгөөжийг иргэдэд хүртээх болон улс, орон нутгийн төсвийн орлогыг нэмэгдүүлэх зорилготой.

Хүснэгт 3

|  |  |
| --- | --- |
| **Тогтоолын төслийн үзэл баримтлал, хуулийн төслийн зорилго**  | **Тогтоолын төслийн заалт** |
| 1. | “Эрдэнэт үйлдвэр” төрийн өмчит үйлдвэрийн газар ирээдүйд ашиглахаар бэлтгэсэн зэсийн хүдрийн овоолгыг хаягдал мэтээр тайлбарлан ил тод, нээлттэй бус буюу сонгон шалгаруулалтгүйгээр, албан тушаалтны захиалгаар олгодог явдлыг зогсоож, “Эрдэнэт үйлдвэр” төрийн өмчит үйлдвэрийн газрын гарган авсан, ашиглах эрхтэй хүдрийн овоолгыг ашиглан катодын цэвэр зэс үйлдвэрлэх хуулийн этгээдийг “Эрдэнэт үйлдвэр” төрийн өмчит үйлдвэрийн газар, үйлдвэр барихад шаардагдах санхүүжилтийг бүрэн хариуцах хөрөнгө оруулагч, шалгуур тогтоосныг хангасан иргэдийн хамтын сан гэсэн 3 хувьцаа эзэмшигчтэй, сайн засаглалын зарчмыг үйл ажиллагаандаа чанд мөрдөн ажилладаг хаалттай хувьцаат компани хэлбэрээр байгуулж, түүнээс гарах үр өгөөжийг иргэдэд хүртээх болон улсын төсвийн орлогыг нэмэгдүүлэх. | 1.“Эрдэнэт үйлдвэр” ТӨҮГ-ын технологид тохирохгүй хүдрийн овоолгыг эдийн засгийн эргэлтэнд оруулах ажлыг эрчимтэй явуулахыг Монгол Улсын Засгийн газар /Л.Оюун-Эрдэнэ/-т даалгасугай.2/хүдрийн овоолгыг боловсруулах үйлдвэр байгуулах хөрөнгө оруулалтыг бүрэн шийдвэрлэж, үйлдвэрлэлийн үйл ажиллагааг эхэлснээс хойш 7-оос илүүгүй жилийн дотор өөрийн эзэмшиж буй хувьцааг компанид эргүүлэн өгөх нөхцлийг хүлээн зөвшөөрсөн хөрөнгө оруулагчийг нээлттэй шалгаруулан хүдрийн овоолгыг ашиглан катодын цэвэр зэс үйлдвэрлэх хуулийн этгээдийг хаалттай хувьцаат компанийн хэлбэрээр байгуулах; |
| 2 | Тогтоол хүчин төгөлдөр болохоос өмнө хүдрийн овоолго ашиглан үйл ажиллагаа явуулж байгаа бүх компанийг 1 жилийн хугацаанд энэхүү тогтоолд нийцүүлэн өөрчлөн зохион байгуулах.  | 6.Энэ тогтоол хүчин төгөлдөр болохоос өмнө хүдрийн овоолго ашиглан үйл ажиллагаа явуулж байгаа бүх компанийг 1 жилийн хугацаанд энэхүү тогтоолд нийцүүлэн өөрчлөн зохион байгуулах.  |

### 4.2.“Харилцан уялдаа” шалгуур үзүүлэлтээр үнэлсэн талаар

**“Харилцан уялдаа”** гэсэн шалгуур үзүүлэлтийн хүрээнд тогтоолын төслийг аргачлалд тусгасан төслийн үр нөлөөг үнэлэх стандарт асуултуудад хариулах замаар уялдаа холбоог шалгахын тулд хуулийн төслийн сонгосон заалт болон уялдаатай зарим заалтын хүрээнд үзэхээр тооцлоо. Аргачлалын 4.10-т заасан шаардлага, шалгуурын дагуу үнэлснийг хүснэгт 4 –аас үзнэ үү.

Хүснэгт 4

|  |  |  |  |
| --- | --- | --- | --- |
| **№** | **Асуулт** | **Хариулт** | **Дүн шинжилгээ** |
| 1 | Тогтоолын төслийн зохицуулалт тухайн тогтоолын зорилттой нийцэж байгаа эсэх | Тийм | Сонгож авсан заалтуудын зарим хэсэг төслөөр шийдвэрлэхээр тавьсан зорилгыг хангахгүй байгаа талаар дүгнэлтэд дурдсан. |
| 2 | Тогтоолын төслийн “Хууль тогтоомж” гэсэн хэсэгт заасан хуулиудын нэр тухайн харилцаанд хамаарах хууль мөн эсэх | Хамаарахгүй | Тогтоолын төсөлд энэхүү шаардлага хамаарахгүй.  |
| 3 | Тогтоолын төсөлд тодорхойлсон нэр томьёо тухайн тогтоолын төслийн болон бусад хуулийн нэр томьёотой нийцэж байгаа эсэх | Тийм | Сонгож авсан заалтуудын зарим нэр томьёо холбогдох хуульд нийцэхгүй байгаа талаар дүгнэлтэд дурдсан. |
| 4 | Тогтоолын төслийн зүйл, заалт тухайн тогтоолын төсөл болон бусад хуулийн заалттай нийцэж байгаа эсэх | Тйим | Сонгож авсан заалтуудын зарим заалт холбогдох хуульд нийцэхгүй байгаа талаар дүгнэлтэд дурдсан. |
| 5 | Тогтоолын төслийн зүйл, заалт тухайн тогтоолын төслийн болон бусад хуулийн заалттай давхардсан эсэх | Үгүй | Сонгосон заалтын хүрээнд давхардал илрээгүй. |
| 6 | Тогтоолын төслийг хэрэгжүүлэх этгээдийг тодорхой тусгасан эсэх | Тийм | Сонгож авсан заалтуудын хүрээнд хэрэгжүүлэх этгээдийг оновчтой сонгоогүй гэж үзэж дүгнэлт болон зөвлөмжид дурдсан. |
| 7 | Тогтоолын төсөлд шаардлагатай зохицуулалтыг орхигдуулсан эсэх | Үгүй | Сонгож авсан заалтуудын хүрээнд холбогдох хуулийн зохицуулалттай явцуу утгаараа зөрчилдөж болзошгүй асуудлыг дүгнэлтэд зааж, зөвлөмжид санал гаргасан. |
| 8 | Тогтоолын төсөлд төрийн байгууллагын гүйцэтгэх чиг үүргийг давхардуулан тусгасан эсэх | Үгүй | Давхардал илрээгүй. |
| 9 | Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх | Үгүй | Тогтоолын төслийн зохицуулах харилцаанд уг асуудал хамаарах зохицуулалт байхгүй. |
| 10 | Татварын хуулиас бусад хуулийн төсөлд албан татвар, төлбөр, хураамж тогтоосон эсэх | Тийм | Тогтоолын төсөлд энэ төрлийн асуудлыг зохицуулсан зохицуулалт байхгүй. |
| 12 | Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх | - | Сонгож авсан заалтын хүрээнд шууд бус хязгаарлалт үзүүлэх шинжийг агуулсан зохицуултын талаар зөвлөмжид дурдсан. |
| 13 | Тогтоолын төслийн зүйл, заалт жендерийн эрх тэгш байдлыг хангасан эсэх |  | Тогтоолын төсөл жендерийн тэгш байдлыг хөндөөгүй байна. |
| 14 | Тогтоолын төсөлд шударга бус өрсөлдөөнийг бий болгоход чиглэсэн заалт тусгагдсан эсэх | Үгүй | Сонгож авсан заалтын хүрээнд шууд шударга бус өрсөлдөөнийг бий болгоход чиглэсэн заалт илрээгүй. |
| 15 | Тогтоолын төсөлд авлига, хүнд суртлыг бий болгоход чиглэсэн заалт тусгагдсан эсэх | Үгүй | Сонгосон заалтуудын хүрээнд холбогдох заалт илрээгүй.  |
| 16 | Тогтоолын төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх. | Үгүй | Тогтоолын төсөлд хариуцлагын талаар тусгаагүй болно.  |

Дээрх үнэлгээнээс дүгнэж үзвэл тогтоолын төслийн заалт өөр хоорондоо болон Монгол Улсын Үндсэн хууль, бусад хүчин төгөлдөр үйлчилж байгаа хууль тогтоомжтой давхардал үүсгээгүй байна гэж үзлээ.

---оОо---

1. Төрийн мэдээлэл эмхэтгэлийн 2015 оны дугаар 25 [↑](#footnote-ref-1)